સોમવારે બપોરે પોતે હોન્ડા લઇ શોપીંગ વિભાગનું તેલનું બીલ ચુકવવા પરાબજાર ગયા હતાં. ત્યાંથી પરત એસઆરપી કેમ્પ તરફ આવતાં હોટેલ નજીક રાયધનભાઇનો દિકરો સાગર ઉભો હોઇ તેણે તુરત જ કોઇને ફોન કરતાં એક કાળા રંગની સ્કોર્પિયો આવી હતી અને હોન્ડા આગળ ઉભી રહી ગઇ હતી. તેમાં પાંચ શખ્સો ઉતર્યા હતાં અને 'તારો દિકરો કેમ પાયલને લઇ ગયો' કહી ખેંચ્ીને ગાડીમાં બેસાડી દઇ ગાડી ભગાડી પરાપીપળીયા થઇ ગવરીદળ લઇ જઇ ત્યાં નીચે ઉતારી પાઇપથી માર માર્યો હતો. કેટલાક લોકો નીકળતાં ત્યાંથી ફરી ગાડીમાં બેસાડી કાગદડીના કાચા રસ્તે લઇ જઇ ફરીથી નીચે ઉતારી માર માર્યો હતો અને એક શખ્સ કે જેનું નામ ભરત હતું તેણે બેફામ ગાળો દઇ જ્ઞાતિ પ્રત્યે હડધુત કરેલ. બાદમાં એક શખ્સે રિવોલ્વર કાઢી લમણે રાખી તારો છોકરો તાત્કાલીક નહિ આવે તો મારી નાંખીશ તેવી ધમકી આપી હતી.